b'\n_START_ARTICLE_\nFrekhaug vinduet\n_START_SECTION_\nHistorie\n_START_PARAGRAPH_\nDet f\xc3\xb8rste Frekhaug-vinduet s\xc3\xa5 dagens lys i 1938. I leide lokaler i det gamle garveriet p\xc3\xa5 Frekhaug ble det produsert b\xc3\xa5de vinduer, d\xc3\xb8rer, kj\xc3\xb8kken, trapper og m\xc3\xb8bler. Navnet var Frekhaug Trevarefabrikk og bak etableringen stod tre lokale snekkere._NEWLINE_I 1943 bygget Frekhaug Trevare sin f\xc3\xb8rste fabrikk ved kaien p\xc3\xa5 Frekhaug. Til \xc3\xa5 begynne med var det ingen vei dit, og alle materialer og varer m\xc3\xa5tte fraktes med b\xc3\xa5t. Den lokale fergen mellom Salhus og Frekhaug ble ogs\xc3\xa5 tatt i bruk som transportmiddel._NEWLINE_Etter hvert ble produksjonen mer spesialisert mot vinduer og balkongd\xc3\xb8rer. I 1980 flyttet Frekhaug Trevarefabrikk inn i nye lokaler p\xc3\xa5 Mj\xc3\xa5tveit, og siden den gang er fabrikken utvidet fire ganger.\n_START_SECTION_\nEierskap\n_START_PARAGRAPH_\nFrekhaug Vinduet er en del av Inwido Norway.'